2019. április 10-én, SZERDÁN, a Holokauszt-emléknap alkalmából 17.30-kor a Díszteremben

iskolánk tanára,

Németh Tamás

tart előadást

*Vakáció a táborban:*

*Az ismert és az ismeretlen*

*Kertész Imre*

címmel.

*A II. világháború végén egy tizenöt éves magyar fiú érkezett Auschwitzba. A következő néhány hónap egész életútját meghatározta: lényegében ez a tapasztalat formálta alkotó emberré, ez ihlette műveinek minden kérdését. Évtizedekkel később ő lett az első magyar irodalmi Nobel-díjas, ezáltal a legszélesebb közönség is megismerhette nem mindennapi pályafutását. Kertész Imre azonban még most, három évvel halála után is tartogat meglepetéseket. Portréját ma már nemcsak a megjelent művek és a számtalan interjú alapján rajzolhatjuk meg - az összkép a kutathatóvá vált naplójegyzetek, kiadatlan vagy el sem készült szövegek, vázlatok, töredékek, levelek alapján árnyalható. Az előadás erre tesz kísérletet.*

*Az előadó gimnáziumunk irodalomtanára, a berlini Kertész Imre Archívumban két nyáron folytatott kutatást készülő doktori disszertációjához.*

**Minden érdeklődőt szeretettel hívunk és várunk!**